Source: http://drustvo-pristan.si/index.php?option=com_content&view=article&id=6&Itemid=26
Timestamp: 2017-10-22 17:31:05+00:00
Document Index: 6280528

Matched Legal Cases: ['sodišče ', 'sodišče\n', 'sodišče\n', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Na podlagi 13. Člena Zakona o društvih (Uradni list RS št. 64/2011 in 15. člena Statuta Društvo PRISTAN - Univerze za tretje življenjsko obdobje Koper, je občni zbor na svoji seji dne 28. 3. 2013 sprejel naslednji
Društva PRISTAN - univerze za tretje življenjsko obdobje občine Koper
Društvo Pristan - Univerza za tretje življenjsko obdobje občine Koper (v nadaljevanju društvo) je prostovoljno, nepridobitno, samostojno združenje ustanoviteljev, ki se združujejo zaradi skupnih interesov ljudi v tretjem življenjskem obdobju opredeljenih v Statutu v skladu z Zakonom o društvih.
Skrajšano ime društva je: Društvo Pristan Koper - Associazione PRISTAN Capodistria.
Sedež društva je: Koper.
Upravni odbor društva lahko spremeni naslov sedeža društva.
Društvo ima svoj žig, ki je okrogle oblike, premera 3 cm, z napisom: Društvo Pristan - Univerza za tretje življenjsko obdobje občine Koper, Associazione PRISTAN – Universita' per la terza eta' Capodistria.
Ta statut ureja delovanje društva in razmerja do članov.
Društvo se lahko včlani, povezuje in sodeluje z drugimi sorodnimi organizacijami v Republiki Sloveniji.
Društvo sodeluje tudi z mednarodnimi društvenimi organizacijami ali zvezami mednarodnih društev, ki imajo podobno dejavnost.
Delo društva je javno. Javnost delovanja se zagotavlja:
• z javnostjo sestankov društva,
• s seznanjanjem članstva s pisnimi obvestili,
• z omogočanjem predstavnikom sredstev javnega obveščanja prisotnosti na sejah in sestankih,
• s pripravo gradiv in njihovo posredovanje zainteresirani javnosti,
• z organiziranjem tiskovnih konferenc s predstavniki sredstev javnega obveščanja.
Za zagotavljanje javnosti dela je odgovoren predsednik/ca društva.
Društvo je samostojna in nepridobitna pravna oseba zasebnega prava in je vpisana v register društev in registrirana pri Upravni enoti Koper.
Glavni cilji in naloge društva so:
• razvijanje, organiziranje in izvajanje izobraževalnih dejavnosti za starejše odrasle in
• razvoj in izvajanje izobraževalnih programov za odrasle,
• uvajanje novih metod in oblik dela v izobraževanje starejših odraslih,
• strokovna izmenjava med mentorji raznih strok na področju delovanja društva,
• raziskovalna in publicistična dejavnost za področje izobraževanja v tretjem življenjskem obdobju v skladu z veljavnimi predpisi,
• povezovanje in izmenjava izkušenj s strokovnjaki in sorodnimi organizacijami in društvi dama in v tujini.
• pomagati članom ohranjati intelektualno, fizično in duhovno svežino,
• prizadevanje za dejavno starost.
Za doseganje navedenih ciljev društvo programira, organizira in izvaja za starejše, ki se želijo
izobraževati in za člane:
• izobraževanje v študijskih krožkih, predavanja in druge oblike izobraževanja na področji, ki starejše zanimajo,
• javne predstavitve: razstave, predstavitev publikacij, literarna srečanja, ipd.•
• strokovna srečanja, strokovne ekskurzije in posvetovanja,
• organizacija in vzpodbujanje kulturne in etnološke dejavnosti društva,
• organizacija in vzpodbujanje družabnega življenja in rekreacije članov društva,
• seminarje, delavnice, poletne šole in različne druge izobraževalne oblike,
• vzpodbujanje socialno zdravstvene –socialne dejavnosti društva,
• študijsko povezovanje s sorodnimi organizacijami doma in v tujini,
• izvajanje humanitarne dejavnosti,
• opravljanje drugih dejavnosti, ki so v interesu društva.
Društvo lahko opravlja pridobitno dejavnost za uresničevanje ciljev in nalog 7. In 8. člena v obsegu določenim z letnim programom dela in v skladu z veljavnimi predpisi.
Po Standardni klasifikaciji dejavnosti so pridobitne dejavnosti:
• organizacija izobraževanj za odrasle in starejše iz področja delovanja društva:
- P85.520 Izobraževanje, izpopolnjevanje in usposabljanje na področju kulture in umetnosti
- P85.590 Druge nerazvrščeno izobraževanje, izpopolnjevanje in usposabljanje
• organizacija strokovnih ekskurzij in razstav:
- N79.120 Dejavnost organizatorjev potovanj
- N82.300 Organiziranje razstav, sejmov, srečanj
• prodaja publikacij:
- J58.110 Izdajanje knjig.
Delo društva in njegovih organov je javno. O svojem delu društvo obvešča svoje člane, v
izobraževalne dejavnosti vključene starejše odrasle in javnost na naslednje načine :
• z vabili, dopisi, obvestili, letaki, plakati, preko spletne strani,
• z obveščanjem preko sredstev javnega obveščanja,
• s pravico vpogleda vseh članov v zapisnike organov in v arhiv društva,
• s prispevki v strokovnih publikacijah in
• s prispevki v drugih sredstvih javnega obveščanja.
Za zagotovitev javnosti dela je odgovoren predsednik/ica društva.
Društvo lahko ustanovi tudi sekcije. Sekcije so metoda dela društva in so organizirane po interesnem principu članov društva in se lahko izvajajo izven sedeža društva. Sekcijo ustanovi upravni odbor na pobudo članov društva. Sekcije niso pravne osebe in morajo delovati v skladu z statutom društva. Za svoje delo so sekcije odgovorne upravnemu odboru.
Član društva lahko postane vsaka fizična oseba, ki je upokojena, brezposelna ali druga oseba, ki plačuje članarino in je podpisala pristopno izjavo, da sprejema cilje, programske usmeritve in statut društva ter je pripravljena s svojo dejavnostjo prispevati k uresničevanju namenov društva..
V društvo se lahko vključi tudi tuj državljan.
Kdor želi postati član, mora izpolniti pristopno izjavo in jo predložiti upravnemu odboru društva, ki o prošnji odloči v roku 15 dni od prejema pristopne izjave.
Članstvo je prostovoljno.
• da s svojim znanjem in izkušnjami dejavno sodeluje pri uresničevanju nalog in ciljev društva,
• volijo in so izvoljeni v organe društva,
• sodelujejo pri delu organov društva,
• uresničujejo svoje osebne interese na področju dejavnosti društva,
• dajejo predloge in mnenja pri sprejemanju odločitev, za katere so pristojni organi društva,
• predlagajo obravnavanje vprašanj skupnega pomena,
• uživajo ugodnosti, ki jih v okviru dejavnosti zagotavlja društvo svojim članom.
• spoštujejo ta statut in sklepe organov društva,
• aktivno sodelujejo pri izvajanju dejavnosti društva,
• sodelujejo pri izvedbi vseh aktivnosti društva,
• se udeležujejo občnih zborov in drugih oblik delovanja društva,
• odgovorno uporabljajo in skrbijo za premoženje društva,
• dajejo zagovor v primerih, ko se obravnava njihova odgovornost,
• s svojim delom krepijo ugled društva,
• opravljajo še druge dolžnosti v skladu s pravili društva.
• s prostovoljnim izstopom,
• z izključitvijo,
• s črtanjem,
• s smrtjo.
Član izstopi iz društva prostovoljno, kadar poda upravnemu odboru društva pisno izjavo o izstopu. Ob tem je dolžan poravnati vse morebitne obveznosti do društva.
Član se črta iz društva, če kljub pisnemu opominu ne plača članarine za tekoče leto.
Član je izključen iz društva, če grobo krši pravice in dolžnosti v določilih tega statuta, če zavestno ravna proti interesom društva in mu je častno razsodišče društva izreklo ukrep izključitve.
O pritožbah zoper sklep častnega razsodišča o izključitvi člana odloča občni zbor.
III. ORGANI DRUŠTVA
• občni zbor,
• častno razsodišče
A.) Občni zbor
Najvišji organ društva je občni zbor, ki ga sestavljajo vsi člani in drugi zainteresirani glede na javnost dela društva.
• imenuje delovna telesa občnega zbora,
• določa način dela zbora in dnevni red,
• sprejema, spreminja in dopolnjuje statut in druge akte društva,
• razpravlja o delu in poročilih upravnega, nadzornega odbora in častnega razsodišča ter sklepa o njih,
• sprejema letni program dela društva in finančni načrt,
• sprejema letno poročilo ter zaključni račun,
• obravnava vprašanja iz področja dejavnosti društva in sklepa o drugih zadevah pomembnih za delo in razvoj društva,
• voli in razrešuje predsednika/co in namestnika/co predsednika/ice društva, člane upravnega in nadzornega odbora ter častnega razsodišča,
• odloča o častnem članstvu društva in priznanjih,
• sklepa o statusnih spremembah in o prenehanju društva,
• odloča o pritožbah na sklepe upravnega odbora, nadzornega odbora in častnega razsodišča,.
• odloča o vseh vprašanjih, ki zadevajo delo in razvoj društva.
• odloča o drugih zadevah v skladu s predpisi in temi pravili.
Sklepi občnega zbora so obvezni za člane.
Občni zbor sestavljajo vsi člani društva, smejo mu prisostvovati tudi vsi zainteresirani glede na javnost dela društva.
Redni občni zbor društva skliče predsednik/ica s pisnimi vabili ali po elektronski pošti najmanj enkrat letno. O sklicu občnega zbora, ki vsebuje dnevni red, gradivo in predloge sklepov, morajo biti člani društva obveščeni najmanj 8 dni pred sklicem.
Predsednik/ica društva mora sklicati izredni občni zbor po sklepu upravnega odbora, kadar to zahteva več kot tretjina članov društva ali nadzorni odbor, če je to zahtevo sprejel soglasno. Če predsednik/ica društva tega ne stori v roku 30 dni od sprejema zahteve, ga skliče predlagatelj, ki mora predložiti dnevni red in ustrezno gradivo. Izredni občni zbor sklepa samo o točkah, ki so predlagane z vabilom na sejo.
Občni zbor odpre predsednik/ica društva in ga vodi do izvolitve tričlanskega delovnega predsedstva, v nadaljevanju občni zbor vodi delovni predsednik/ica. Občni zbor izvoli še zapisnikarja in dva overovatelja zapisnika, po potrebi pa tudi volilno komisijo in druge delovne organe. Najprej se glasuje o predlogih predsednika/ice društva.
Občni zbor veljavno odloča, če je na seji navzoča več kot tretjina članov društva.
Če ob predvidenem začetku seje občni zbor ni sklepčen, se začetek seje odloži za 15 minut, nakar občni zbor veljavno sklepa, če je prisotnih vsaj desetina članov društva. Delovno sklepčnost ugotavlja predsednik/ica društva.
Glasovanje na zboru je javno z dvigovanjem rok, lahko pa se občni zbor z večino prisotnih članov odloči za tajno glasovanje. Sklepi zbora članov morajo biti sprejeti z večino glasov prisotnih članov.
O delu občnega zbora se piše zapisnik, ki ga podpišejo predsednik, člani delovnega predsedstva in zapisnikar. Posamezni predlogi za razpravo na občnem zboru morajo biti v pisni obliki poslani upravnemu odboru društva najmanj tri dni pred sklicem občnega zbora.
b.) Upravni odbor
Upravni odbor je izvršilni organ občnega zbora, ki vodi delo društva med dvema občnima zboroma. Za svoje delo odgovarja občnemu zboru.
Upravni odbor sestavljajo predsednik/ica, podpredsednik/ica in člani. Upravni odbor šteje 11 članov. Mandat članov upravnega odbora društva traja štiri (4) leta in se lahko ponovi.
Upravni odbor oblikuje za opravljanje nalog iz svojega delovnega področja stalna in občasna delovna telesa.
• sklicuje občni zbor in pripravlja poročilo o svojem delu ter predloge za občni zbor,
• skrbi za izvrševanje programa dela društva,
• predlaga predloge aktov društva,
• pripravlja predlog finančnega plana, programa dela, letno poročilo in zaključni račun društva,
• pripravi in organizira izobraževalne programe,
• imenuje občasne komisije in sekcije,
• skrbi za finančno in materialno poslovanje ter sredstva društva,
• pripravlja predloge kandidatov za predsednika društva, njegovega namestnika in člane organov, ki jih voli občni zbor,
• upravlja s premoženjem društva,
• imenuje predstavnike društva v organe različnih organizacij, ki so povezani z dejavnostjo društva in sorodnih društev in združenj,
• določa višino letne članarine,
• odloča o spremembi naslova sedeža društva,
• opravlja druge naloge po navodilu občnega zbora.
Sejo upravnega odbora skliče predsednik/ica društva na lastno pobudo, na zahtevo drugih organov društva ali na zahtevo najmanj ene tretjine članov upravnega odbora društva.
Če predsednik/ica društva seje ne skliče, jo skliče podpredsednik/ica ali pobudnik za sklic seje.
Upravni odbor je sklepčen in veljavno odloča, če je navzočih več kot polovica članov, odloča pa z večino navzočih.
O delu upravnega odbora se piše zapisnik.
c.) Predsednik/ica društva
Predsednik/ica društva je hkrati predsednik upravnega odbora, ki zastopa in predstavlja društvo v pravnem prometu v državi in tujini.
Predsednik/ica je odgovoren za delovanje društva v skladu s pravili in pravnim redom Republike Slovenije. Za svoje delo je odgovoren občnemu zboru in upravnemu odboru.
V odsotnosti predsednika/ica nadomešča podpredsednik/ica.
Predsednik/ica društva:
• vodi dejavnost društva,
• izvršuje sklepe občnega zbora,
• sklicuje in vodi seje upravnega odbora ter srbi za realizacijo njenih sklepov,
• je podpisnik v imenu društva in sklepa pogodbe,
• je podpisnik finančnih dokumentov,
• je odgovoren za izvajanje programa dela društva in za pripravo letnega poročila,
• je odgovoren za javnost dela, za informiranje članov in javnosti o dejavnostih in drugih zadevah v zvezi z društvom.
d.) Nadzorni odbor
Nadzorni odbor društva sestavljajo trije člani društva, ki jih izvoli občni zbor. Mandat članov nadzornega odbora traja štiri (4) leta in se lahko ponovi.
Nadzorni odbor društva izvoli izmed svojih članov predsednika nadzornega odbora. Veljavne sklepe sprejema z večino.
Nadzorni odbor skliče sejo predsednik odbora najmanj enkrat letno s pismenim vabilom ali po elektronski pošti, ki vsebuje dnevni red, gradivo in predloge sklepov. O seji morajo biti člani odbora obveščeni najmanj 8 dni pred sklicem. O delu nadzornega odbora društva se vodi zapisnik, ki ga podpišeta zapisnikar in predsednik odbora.
Član nadzornega odbora društva ne morejo biti hkrati člani upravnega odbora društva, imajo pa pravico sodelovati na sejah upravnega odbora društva, vendar brez pravice odločanja.
Nadzorni odbor društva:
• spremlja in nadzira delo društva, predvsem pa celotno vsebinsko in finančno delovanje društva ter ugotavlja skladnost delovanja z zakonom, s tem statutom in drugimi akti in o svojih ugotovitvah poroča občnemu zboru.
• spremlja delo upravnega odbora, predsednika in drugih organov društva ter o tem poroča zboru občanov,
• ima pravico i dolžnost biti navzoč na občnem zboru in na sejah upravnega odbora
Za svoje delo odgovarja občnemu zboru.
e.) Častno razsodišče
Častno razsodišče sestavljajo trije člani društva, ki jih voli občni zbor. Mandat članov traja štiri leta in se lahko ponovi.
Častno razsodišče izvoli izmed svojih članov predsednika/co častnega razsodišča.
Častno razsodišče odloča na sejah, ko so prisotni vsi trije člani. O delu vodi zapisnik, ki ga podpišeta zapisnikar in predsednik.
Naloge častnega razsodišča so:
• obravnava disciplinskih prekrškov članov društva,
• obravnava nespoštovanja sklepov organov društva,
• obravnava kršitve določb statuta,
• obravnava neizpolnjevanja obveznosti članov društva.
Častno razsodišče obravnava kršitve tega statuta in vodi disciplinske postopke ter izreka ukrepe v skladu s Pravilnikom o disciplinskem postopku.
Častno razsodišče lahko izreče članom društva naslednje ukrepe:
• povrnitev nastale materialne škode v celoti ali deloma,
Zoper ukrep, ki ga izda častno razsodišče, ima prizadeti pravico pritožbe na občni zbor kot drugostopenjski organ.
Častno razsodišče je za svoje delo odgovorno občnemu zboru.
IV. MATERIALNO IN FINANČNO POSLOVANJE
Sredstva društva so predvsem:
• članarina,
• sredstva iz naslova materialnih pravic in dejavnosti društva,
• darila, volila in drugi dohodki,
• javna sredstva,
Društvo razpolaga s finančnimi sredstvi v mejah sprejetega programa in letnega finančnega načrta, ki ju sprejme občni zbor. Zaključni račun obravnavajo in sprejemajo člani na letnem rednem občnem zboru.
Če društvo pri opravljanju svoje dejavnosti ustvari presežek prihodkov nad odhodki, ga mora porabiti za izvajanje dejavnosti, za katero je bilo ustanovljeno. Vsako delitev premoženja društva med njegove člane je nična.
Premoženje društva sestavljajo stvari, denarna sredstva in materialne pravice. S premoženjem društva upravlja upravni odbor. Do določene vsote, ki jo določi upravni odbor, lahko razpolaga predsednik/ica društva.
Društvo izvaja finančno in materialno poslovanje v skladu z računovodskim standardom. Način vodenja finančno materialnega poslovanja in izkazovanja podatkov o finančno materialnem poslovanju društvo določi s Pravilnikom o finančno materialnem poslovanju.
Društvo vodi in izkazuje podatke o finančnem in materialnem poslovanju iz pridobitne dejavnosti ločeno.
Društvo mora za poslovno leto, ki je enako koledarskemu letu, izdelati letno poročilo,, ki vsebuje bilanco stanja in izkaz poslovnega izida s pojasnili k izkazom ter poročilo o poslovanju društva. Poročilo mora obsegati resnično prikaz premoženja in poslovanja društva. V primeru statusnih sprememb oz. prenehanju društva mora izdelati letno poročilo tudi med letom, po stanju na dan statusne spremembe ali prenehanja.
Letno poročilo sprejme občni zbor društva na podlagi poročila nadzornega odbora o opravljenem nadzoru nad finančnim in materialnem poslovanju.
Finančno poslovanje društva poteka preko transakcijskega računa odprtega pri Banki Koper d.d.
Materialne in finančne listine podpisujeta predsednik/ica in podpredsednik/ica društva.
Računovodske in finančne posle vodi strokovno usposobljen in pooblaščen računovodja, ki za svoje delo odgovarja predsedniku/ica društva. Z računovodjo se sklene posebna pogodba.
Predsednik/ica društva v imenu upravnega odbora predloži enkrat letno na občni zbor poročilo o poslovanju društva v obravnavo in sprejem.
Društvo ima lahko tudi sponzorje. Sponzorji so lahko fizične ali pravne osebe, ki društvu materialno, moralno ali kako drugače pomagajo. Sponzorji lahko sodelujejo in razpravljajo na sejah občnega zbora, nimajo pa pravic odločanja.
V. PRIZNANJA
Društvo podeljuje priznanja posameznikom in drugim pravnim osebam, ki so pomembno pripomogle k delu in razvoju dejavnosti.
Vrste priznanj in njihovo podelitev ureja poseben pravilnih o priznanjih.
Občni zbor društva dodeli naziv častnega člana v društvu ali častnega predsednika svojemu članu za posebne zasluge za delo pri razvoju društva.
Društvo izjemoma lahko podeli ta naziv tudi drugemu občanu za izredne zasluge za delovanje društva.
Društvo lahko preneha po volji svojih članov, po samem zakonu, s spojitvijo z drugimi društvi, s pripojitvijo k drugemu društvu, s stečajem, na podlagi sodne odločbe o prepovedi delovanja in če pade število članov pod 10.
Člani se o prenehanju društva odločijo na občnem zboru z večino glasov prisotnih članov. Po poravnavi vseh obveznosti se premoženje prenese v last Občinske zveze društev upokojencev Koper, kar mora biti odločeno v sklepu o prenehanju. Proračunska sredstva se vrnejo proračunu.
VII. PRENEHANJE IN KONČNE DOLOČBE
Te spremembe statuta je sprejel občni zbor društva in stopijo v veljavo, ko jih potrdi pristojen upravni organ.
Z dnem veljavnosti novega statuta preneha veljati statut društva sprejet 23.2.2000 in na občnem zboru dne 26.5.2004 23.2.2000 in na občnem zboru dne 26.5.2004
Mojca Brank